נורית ליטמן

נורית ליטמן (נולדה ב-8 בדצמבר 1966) היא עורכת דין ישראלית, אשר שימשה בין השנים 2017–2021 כמשנה לפרקליט המדינה לתפקידים מיוחדים, ובין השנים 2012–2017 כפרקליטת מחוז ירושלים (פלילי).

== ביוגרפיה ==
נולדה לתמר ויורם זיו, ששימש מנכ"ל משרד התעשייה והמסחר בממשלת מנחם בגין (1979–1981).<ref>; </ref>

בעלת תואר ראשון במשפטים מהאוניברסיטה העברית בירושלים. בשנת 1989 החלה לעבוד בפרקליטות המדינה כסטודנטית ובהמשך כמתמחה. חברת מחזור 2015 של קרן וקסנר<ref>[https://il.wexnerfoundation.org/our-alumni/ הבוגרים שלנו], באתר קרן וקסנר.</ref>.

=== פרקליטות המדינה ===
ליטמן מילאה שורת תפקידים ניהוליים במחוז ירושלים של הפרקליטות, לרבות תפקידים ניהוליים ובהם המשנה לפרקליט מחוז ירושלים וממלאת מקומו. בינואר 2012 נבחרה לפרקליטת מחוז ירושלים (פלילי)<ref></ref>.

במסגרת תפקידיה לאורך שנים ייצגה את המדינה בתיקים פליליים מרכזיים ובהם: פרשת הבנק למסחר, פרשת השר שלמה בניזרי<ref></ref>, פרשת השוחד בפיקוח העירוני בירושלים, פרשיית "הכנופיה הירושלמית", תיקי פשיעה חמורה ותיקי צווארון לבן. כן ליוותה את חקירות תיקי 1000 ו-2000, פרשת מעונות ראש הממשלה (תיק המעונות)<ref></ref>, פרשת הרב יונה מצגר, פרשת הרב מוטי אלון,<ref name=":0"></ref> תיק חזון ישעיה, רצח מוחמד אבו ח'דיר, רצח בני הזוג מעוז, רצח נועה אייל ועוד. כן הייתה אחראית במסגרת תפקידה על תיקי הביטחון וההסתה המרובים במחוז ירושלים.

=== המשנה לפרקליט המדינה לתפקידים מיוחדים ===
באפריל 2017 נבחרה ליטמן לתפקיד המשנה לפרקליט המדינה לתפקידים מיוחדים<ref>[https://www.justice.gov.il/Pubilcations/NewsOld/Pages/AppointMar17.aspx עו"ד נורית ליטמן נבחרה למשנה לפרקליט המדינה לתפקידים מיוחדים], באתר משרד המשפטים.</ref>. במסגרת תפקידה המשיכה לפקח על חקירות תיקי נתניהו<ref></ref>, השתתפה בשימוע שנערך לנתניהו<ref>הודעת פרקליטות המדינה, [https://twitter.com/radio103fm/status/1196002739811172353 ציוץ של רדיו 103 ברשת החברתית טוויטר], 17 בנובמבר 2019.</ref> והחזיקה בעמדה לפיה היה על היועץ המשפטי לממשלה אביחי מנדלבליט להגיש כתב אישום באשמת שוחד כנגד נתניהו בכל התיקים<ref></ref>.

בדצמבר 2019 הייתה בין מועמדי היועץ המשפטי לממשלה אביחי מנדלבליט לתפקיד ממלא מקום פרקליט המדינה. בפברואר 2020 הייתה בין בכירי הפרקליטות אשר נאבקו, ללא הצלחה, נגד מינוי דן אלדד לתפקיד כממלא מקום פרקליט המדינה<ref></ref>. באפריל 2020 חיברה את מכתבם של בכירי הפרקליטות כנגד אלדד<ref>[https://twitter.com/amit_segal/status/1253642832935616513?s=20 ציוץ של עמית סגל ברשת טוויטר], 24 באפריל 2020.</ref>. בין השאר נטען כנגד אלדד, כי בדיקה שפתח בפרשיית מסמך הרפז משמשת "קרדום לחפור בו לצורך הדיפת הביקורת המוצדקת של היועמ"ש" נגד אלדד.

במאי 2020 הסמיך מנדלבליט את ליטמן לנהל את ההיבטים הניהוליים השונים במשבר הקורונה בפרקליטות<ref></ref>. קבעה שאין לנהל חקירה פלילית כנגד מי שפרסם "למה לא לנעול את דלתות הישיבות ולהזרים פנימה גז". במסגרת תפקידה הובילה לצד בכירים נוספים בפרקליטות המדינה את חקירתו של חבר הכנסת מיקי זוהר בחשד לסחיטה באיומים של היועץ המשפטי לממשלה אביחי מנדלבליט<ref></ref>, אשר נסגר לבסוף בין השאר בהמלצתה<ref></ref>.

באפריל 2021 פרשה ליטמן ממשרד המשפטים ומתפקידה כמשנה לפרקליט המדינה לתפקידים מיוחדים.

=== לאחר פרישתה מפרקליטות המדינה ===
מאז פרישתה מפרסמת ליטמן מאמרים מפעם לפעם בעיתונות בתחומים משפטיים, דוגמת תמיכה באנשי הפרקליטות, בין השאר בעניין משפט נתניהו. כן מתראיינת בנושאים שונים דוגמת משפטו של רומן זדורוב<ref></ref>, פרשת מין תמורת מינוי והסדרי הטיעון עם אריה דרעי ויעקב ליצמן<ref></ref>, ועוד, לכלי תקשורת<ref> (החל מדקה: 12:30)</ref> ולהסכתים<ref>תמר אלמוג, פתמ"א: ההסכת, [https://www.kan.org.il/Podcast/item.aspx?pid=23375 פרק 2: הסגת גבול] – עם נורית ליטמן, באתר כאן רשת ב, 15 ביוני 2021; </ref>.

כמי שהייתה שותפה להליכי החקירה והגשת כתב האישום, ליטמן מתראיינת בקביעות בכלי תקשורת בעניינו של משפט נתניהו<ref></ref><ref>[https://glz.co.il/גלצ/תוכניות/נכון-להבוקר/נכון-להבוקר22-11-2021-0801/כשנתניהו-יושב-באולם-עדותו-של-ניר-חפץ-תחל-היום כשנתניהו יושב באולם: עדותו של ניר חפץ תחל היום] – ראיון לעידן קוולר בתוכנית הבוקר הזה, באתר גלי צה"ל, 22 בנובמבר 2021</ref><ref></ref><ref></ref><ref></ref><ref></ref>. בראיונות טענה שוב ושוב שהתיקים לא קורסים וגם לאחר המלצת השופטים לוותר על האישום בשוחד אמרה ש"יש מספיק אירועים שבהם בית המשפט הצביע על קשיים ובכל זאת התיק נגמר בהרשעה".

== חיים אישיים ==
ליטמן נשואה לעיתונאי גיל ליטמן, דוקטור להיסטוריה<ref>[https://twitter.com/GilLitman/status/1400106198997868545 ציוץ של גיל ליטמן ברשת החברתית טוויטר], 2 ביוני 2021.</ref>, ואם לשלושה. מתגוררים במבשרת ציון.

== קישורים חיצוניים ==
* [https://twitter.com/nurit_litman נורית ליטמן ברשת החברתית טוויטר]
*[https://www.gov.il/he/departments/people/nurit_litman עו"ד נורית ליטמן], באתר משרד המשפטים
* 
* אמוץ שפירא, [https://www.kan.org.il/item/?itemid=43462 המשנה לפרקליט המדינה: יהיה צער גדול לגלות אם טעינו בתיק זדורוב], באתר כאן, 29 בנובמבר 2018
* תמר אלמוג ומוטי גילת, [https://omny.fm/shows/kan-news/8d3ecf08-f2ec-4395-a8e4-ac0800816d27 המשנה לפרקליט המדינה: יש הסתה והמצב מטריד ומדאיג מאוד] - ריאיון עם נורית ליטמן, כאן חדשות, 30 ביולי 2020

== הערות שוליים ==

קטגוריה:פרקליטות מחוזיות
קטגוריה:פרקליטי מחוז ירושלים
קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:משפטנים בוגרי תוכנית המנהיגות הבכירה של קרן וקסנר
קטגוריה:ישראליות שנולדו ב-1966
קטגוריה:ישראלים שנולדו ב-1966